הוועדה המיוחדת לפניות הציבור, כנסת 15, פרוטוקול מספר 77, 2002-05-29 09:45

סופה לנדבר: אני פותחת את ישיבת הוועדה לפניות הציבור בנושא פניות הציבור של דיירי בנינים שמנוהלים על ידי חברות אחזקה.

סופה לנדבר: אנחנו הזמנו את כל חברי הכנסת אשדוד מכיוון שהנושא הזה חשוב לאנשי אשדוד במיוחד.

סופה לנדבר: אני רוצה קודם כל לברך את כל אלה שהגיעו הנה לצורך הוועדה.

סופה לנדבר: אני אבקש ממנהלת הוועדה, הגברת קואולמן, שתקריא לנו לצורכי פרוטוקול את המכתב שקיבלנו.

שולמית קואולמן: "אל חברי הכנסת סופה לנדבר אילן גלאון מכתב זה נכתב אליכם לאחר שכלו כל הקיצים ולאחר שפנינו לכל הגורמים, המוסדות, והאישים אליהם פנינו לא השיבו לנו כלל.

שולמית קואולמן: אנו פונים אליכם כתושבי אשדוד שהעיר חשובה לכם אך אזרחיה עוד יותר חשובים ואותם אתם אמורים לייצג בכנסת ישראל.

שולמית קואולמן: אנו תושבי אשדוד שגרים בגן העיר בסיטי פונים אליכם להתערב להביא לידיעת משרד הממשלה המתאימים ולמוסדות את הבעיה המעסיקה ומטרידה אותנו תקופה ארוכה.

שולמית קואולמן: עיריית אשדוד, בתוקף סמכותה, חוקקה חוק עזר מתועב ומרושע נגד אזרחיה.

שולמית קואולמן: מתועב משום שבחוק זה קבעה העירייה שעלינו לשלם לה מידי חודש בחדשו ארנונה קטלנית יותר יקרה מאשר משלמים תושבי רעננה והרצליה אך לעירייה אין שום מחויבות לתת שירותים מינימליים עבור הון עתק שהיא גובה מאתנו.

שולמית קואולמן: מרושע משום שהעירייה בחקיקה שלה קבעה שעלינו לתחזק את בתינו וסביבתנו ע"י חברת אחזקה הדורשת מאתנו לשלם לה ארנונה שניה תמורת אותם שירותים שהעירייה ע"פ חוק צריכה לבצע, ומאז שנכנסנו לדירותינו אנו במאבק קשה שהעירייה תבטל חוק מתועב זה ותאפשר לנו לתחזק את דירותינו ובתינו במחירים אפסיים לעומת מה שדורשות מאתנו חברות האחזקה.

שולמית קואולמן: וראש העיר מדבר על עצמו כנציג האזרחים, הוא לא נציגינו.

שולמית קואולמן: ואנו לא אזרחיו.

שולמית קואולמן: חלק מהתושבים אינם עובדים והם נדרשים לשלם מאות שקלים בחודש לעירייה כדי להחזיק את המנגנון המנופח שלה.

שולמית קואולמן: ומאות שקלים לחברת אחזקה, דבר שממוטט משפחות רבות.

שולמית קואולמן: והצרה היא שאין עם מי לדבר.

שולמית קואולמן: בכל מקום אחר העירייה היא נציגת התושבים ואחראית להם.

שולמית קואולמן: באשדוד העירייה והעומד בראשה הם אויבי הציבור.

שולמית קואולמן: אנו נדרשים לשלם חשמל ברחובות במקום העירייה.

שולמית קואולמן: אנו נדרשים לתחזק גן ציבורי שמידי ערב בערב מתכנסים בו כנופיות נוער ששותים לשוכרה, מעשנים סמים והורסים כל הציוד היקר והמנורות.

שולמית קואולמן: ואנו צריכים ומחויבים לשלם עבור גן שאף אחד מאתנו לא נהנה ממנו.

שולמית קואולמן: אנו נדרשים לנקות הרחובות ליד ביתנו במקום העירייה, ואין לזה סוף לסיפור הארור הזה.

שולמית קואולמן: פנינו עשרות פעמים לראש העיר אך אין קול ואין עונה.

שולמית קואולמן: אנו מבטיחים להתנהג כך ובהתאם גם בבחירות הקרובות לראשות העיר, לא נשכח ולא נסלח.

שולמית קואולמן: הוכחנו שאנחנו מסוגלים לתחזק את בתינו במחירים זולים והגיוניים, אך העירייה, בעקשנותה, ממשיכה ללחוץ שהכל ייעשה ע"י חברות האחזקה, רק משום שהם אינם יודעים כמה כסף עוד לסחוט מהתושבים כאן.

שולמית קואולמן: כחברי כנסת וכנציגי ציבור אנו פונים אליכם בבקשה לעזור לנו במצוקתנו הנמשכת שנים.

שולמית קואולמן: ברור שאנו נגיע למשפטים ואולי לבתי סוהר, אך אנו דורשים שהעירייה תיקח על עצמה את התפקידים שהחוק מחייב אותה לעשות ולא להתחמק רק משום שזה עולה כסף.

שולמית קואולמן: אנו פונים אליכם לעזור לנו להשתחרר מהמחנק ששמו חברות אחזקה.

שולמית קואולמן: אנו מבקשים להפעיל השפעת

שולמית קואולמן: כם שמנהיגי המדינה ידרשו מראש העיר לעמוד בהתחייבותו כלפי אזרחיו.

שולמית קואולמן: אנו מבקשים את מעורבות

שולמית קואולמן: כם והתערבות

שולמית קואולמן: כם ונשמח מאוד להיפגש אתכם כאן באשדוד שתשמעו אתם בעצמכם את הצבור הממורמר על התנהגותו של ראש העיר.

שולמית קואולמן: בברכה ועד הפרוייקט העצמאות 50 אשדוד 77452"

סופה לנדבר: קודם כל אני רוצה לדבר לטובת ראש העיר, אני לא אוהבת לעשות "לינץ" לאף אחד.

סופה לנדבר: אנחנו יודעים שחוקי העזר לעיתים קרובות מתקבלים בכל עירייה ועירייה ויכול להיות שעם חוק העזר הזה נעשה הדבר מתוך כוונה לשמור על העיר, על בניינים גבוהים ויכול להיות שהיה ליקוי בחוק העזר מההתחלה ועל זה אנחנו רוצים לדבר.

סופה לנדבר: אני רוצה לומר שדיברתי עם ראש העיר גם אתמול וגם לפני שבוע.

סופה לנדבר: אתם יודעים שאתמול הייתה ועדה, אחת מהחשובות שבכנסת, שבה גם דננו בעיר אשדוד מכיוון שאנחנו מנסים למנוע (ועשינו את זה) את העברת פי גלילות גם לאשדוד.

סופה לנדבר: אתם בוודאי יודעים שהיום פי גלילות יכול להיות קטלני לא רק במרכז המדינה.

סופה לנדבר: בעצם שעות רבות ראש העיר שלנו, יחד אתנו, עשה מה שעשינו כולנו למען העיר אשדוד.

סופה לנדבר: לא משנה לאיזה חצר רוצים להעביר את זה, אשדוד, ראשון לציון, תל אביב אני חושבת שבמדינת ישראל יש מספיק אדמות וצריכים להעביר את פי גלילות לאדמות האלה ולא לגרום לתושבי המדינה, לאזרחי המדינה, שבחצר הפרטי של מישהו יהיה את מראה פי גלילות עם כל המסוכנות של זה.

סופה לנדבר: במדינת ישראל לפני מספר ימים היה יכול לקרות אסון, שאגב, בוועדת הפנים אנחנו מדברים על זה שנתיים.

סופה לנדבר: אנחנו דנים האם להעביר או לא להעביר, יש או אין זמן, יש או אין מפות, יש או אין תקציבים.

סופה לנדבר: יש היום תקציבים של 11 מיליון רק כדי להכניס את זה לתוך אדמה זמנית לזמן מצוקה.

סופה לנדבר: אני קודם כל רוצה לשמוע מהדיירים מה אתם חושבים, ממה אתם סובלים, מה אתם ממליצים.

סופה לנדבר: אני רוצה שהכל יתנהל כאן ברוח טובה כי אנחנו כולנו מבינים שהכל נעשה ברוח טובה אבל יצא מה שיצא.

ויטלי קטסון: קודם כל אני רוצה להגיד שחוק עזר עירוני שעליו מדברים כבר יותר מחמש שנים זה "בלוף".

ויטלי קטסון: אין חוק עזר עירוני, יש החלטה של ועדת משנה וזה הוא.

ויטלי קטסון: אנחנו רוצים אפילו לפנות למועצת העיר שתצא בהכרזה שלא היה ולא קיים חוק עזר עירוני כדי לא להטעות אנשים.

ויטלי קטסון: אני לא יודע מי שכנע את האנשים שמדובר בחוק עזר עירוני אבל עובדה שמדברים על חוק שכזה .

סופה לנדבר: איזה חברה פועלת באזור שלך?

ויטלי קטסון: חברת צ. ד.

ויטלי קטסון: א.

סופה לנדבר: מ- 17%.

ויטלי קטסון: מ- 17% מס ערך מוסף, קופה פטורה בכלל, לא שילמנו בכלל לפי חוק המקרקעין.

ויטלי קטסון: זה כלי ניהול מצוין שמגיע לדיירים ממדינת ישראל, זאת לא חברה מסחרית שחייבת לשלם מס.

ויטלי קטסון: מדינת ישראל כנראה נהנית מההכנסה הנוספת, האינטרס של המדינה נשמר פה.

ויטלי קטסון: רואים פה גם את האינטרס של עיריית אשדוד שלמעשה הטיפול בשטח העירוני קטן יותר מאשר היה קודם כי כל המתחם בין הבניינים לפני שיטת המתחמים היה מטופל על ידי העירייה (עמודי חשמל, קווי ביוב, השקיה), עול זה עכשיו נפל על גבי הדיירים.

ויטלי קטסון: מבחינת האינטרסים של בעל הרכוש המשותף הגורם הזה הוא המפסיד פה, הוא היחיד שמפסיד.

שמואל פרידריך: אז שיתחיל לעבוד עם "חאפרים" ערביים אז לא ייקחו מע"מ.

שמואל פרידריך: זה החוק, מה לעשות?

סופה לנדבר: אני מבקשת, בלי האשמות אחד לשני.

סופה לנדבר: אנחנו רוצים להעביר את זה בצורה כזאת שכולנו נהנה מהחקיקה הזאת ואם צריכים לבטל אותה, אז נבטל אותה.

סופה לנדבר: ואם צריכים לעשות התקשרות אחרת עם חברות נעשה התקשרות אחרת, אפילו ילד שנולד משחררים אותו מחבל הטבור.

סופה לנדבר: אתם יודעים שיש פה איזשהו דבר שכנראה מההתחלה הוא עם ליקוי מסוים.

סופה לנדבר: ואם ההרגשה של הדיירים היא הרגשה לא טובה כנראה ש- "הקליינט תמיד צודק" כפי שלימדו אותי.

ויטלי קטסון: לאחר שמהקופה שלנו יורד 17% מע"מ, יורד גם כן 12-15% רווח מובטח של חברת האחזקה.

ויטלי קטסון: לאחר מכן יורד מהקופה שלנו הוצאות ניהול (פאלפונים, טלפונים, רכבים, משרדים, מנהלי עבודה מכל מיני מישורים) ורק לאחר מכן יש להם אפשרות להסתכל מה הם הצרכים החיוניים של הפרוייקט שלנו בכלל.

ויטלי קטסון: אז אנחנו מגיעים למסקנה שפה הכריחו אותנו לשלם מסים ולרכוש ולתת למישהו אחר לדאוג לניהול של הרכוש המשותף שלנו ולהחליט איזה סל שירותים מגיע לנו.

בנימין מגדמן: אפשר לשאול רק כמה אתם משלמים מדי חודש בחודשו?

ויטלי קטסון: אנחנו משלמים בממוצע 140 שקל לדירה.

סופה לנדבר: הוועדה עשתה עבודת חקירה טובה מאוד הודות למנהלת, הגברת קואולמן, ואנחנו יודעים שבאשדוד משלמים בין 120-200 ש"ח.

סופה לנדבר: אנחנו גם יודעים שבשנת 1997 נתקבל חוק העזר הזה והוא מחייב טופס 4 דרך חברה.

סופה לנדבר: זאת אומרת שקבלן צריך לדאוג לחברת אחזקה.

סופה לנדבר: כשדייר מקבל מפתח באופן אוטומטי מקבל חברת ניהול.

סופה לנדבר: יש כאן עוד דבר מסוים: רק כדי להתפטר מחברת ניהול (שהיא לא לטעמם של הדיירים, נניח) צריכים אישור של 75% של כל הדיירים לא רק מבלוק אחד אלא מכל הסביבה ומכל המתחם.

חנן פרידמן: אני רק מבקש לומר דבר אחד לגבי המחירים: אין ממוצע.

חנן פרידמן: כששואלים מה גובה המחיר צריך לעשות אבחנה כמה משלם בניין עם מעליות וכמה משלם מישהו שמשתמש רק בשטח הציבורי.

חנן פרידמן: הממוצע לא רלוונטי.

ויטלי קטסון: אני הבאתי כאן החלטה משנת 1997 של עיריית אשדוד.

סופה לנדבר: יש לנו את כל ההחלטות.

סופה לנדבר: אנחנו רואים אפילו מי חתום כאן.

סופה לנדבר: יש את הגברת בריסקין, חברת מועצת העיר, מר בן חמו, מר דרובר, מר אילן בן שמחון, מר אריה ללוש, ומנכ"ל ומהנדס העיר.

ויטלי קטסון: אנחנו עשינו ניסיון להתנתק מחברת האחזקה צ. ד.

ויטלי קטסון: א.

ויטלי קטסון: וכפי שמתחייב מההסכם שלנו דרוש 70%.

ויטלי קטסון: אני השגתי 70% חתימות והעברתי אותן לחברת אחזקה צ. ד.

ויטלי קטסון: א.

ויטלי קטסון: - איזה יחס שאני קיבלתי! כל ה-"לכלוך" שיש בעולם הם שפכו עלי.

ויטלי קטסון: הם אמרו לי קודם כל אין לך זכות להתארגן בצורת ועד בית, אתה חייב להביא במקומנו חברה מסחרית אחרת, על סמך ה- "בלוף" הזה שהוא לא קיים.

ויטלי קטסון: אני פניתי לגורמים בעירייה, כולל מהנדס העיר הנוכחי, בבקשה לתת לי אישור כדי להראות ל- צ. ד.

ויטלי קטסון: א., לחברה המוכרת, שלא קיים חוק עזר עירוני.

ויטלי קטסון: אני עשיתי סיבוב פעמיים, כל אחד מפחד לתת את ההחלטה, לקבוע את העובדה שהעזר העירוני לא קיים.

ויטלי קטסון: זאת אומרת שזה היה מאפשר לנו למשל לבוא למר דוד חסן ולומר לו שהוא טועה, אין פה חוק עזר עירוני.

אילנית שומרון: אני רוצה לומר את דברי שהם יותר כלליים ויש לי תיאוריה מאוד מסוימת בנושא הזה.

אילנית שומרון: קודם כל צריך להתייחס לכל הנושא הזה מהשורש, אם מטפלים בדבר מלמעלה והשורש נשאר אותו דבר זה מהווה באמת בעיה.

אילנית שומרון: אני רואה את השורש של הבעיה פה בניסיון של עיריית אשדוד לוותר על תחזוקה של שטחים מסוימים.

אילנית שומרון: אני הבנתי שרוק רובע י"ב כשנמכר לקבלנים נמכר כשטחים פרטיים.

אילנית שומרון: קבלן קנה שטח גדול וזה שזה גינה לכולם זה נחשב שטח פרטי.

אילנית שומרון: זאת אומרת שבאמת חצרן שחברת ניהול נותנת ומים חברת ניהול צריכה לשלם.

אילנית שומרון: בפועל יוצא מזה שחברת ניהול כשהיא משלמת מים בשטח ציבורי היא הופכת למכור לי מים במקום שעיריית אשדוד תמכור לי מים, וזה אסור על פי חוק.

אילנית שומרון: חברת ניהול בסופו של דבר הופכת למוכרת מים.

אילנית שומרון: אני קצת מעורה בנושא הזה ובדקתי את הדברים.

אילנית שומרון: דיברתי עם מישהו מ- "מקורות" והדבר נכון: חברת ניהול לא יכולה למכור לנו מים, הרשאית היחידה למכור מים לתושבים זאת עירייה.

סופה לנדבר: את אומרת שיש הרגשה שעיריית אשדוד הורידה מעצמה את הנטל ובעצם כל החברות צריכים לעשות ניקיון גם בפנים וגם בחוץ ועיריית אשדוד מקבלת פחות על עצמה בין באחריות ובין בשירותים.

אילנית שומרון: נכון, וזה מתבטא בכסף כי אנחנו משלמים עבור זה הרבה יותר.

אילנית שומרון: יש צד אחר, זה עניין הדילים.

אילנית שומרון: כל הסיפור הזה צמח מ- "דילים", כל הסיפור הזה צמח מכאלה שידעו שלא ייכנסו למועצת העיר בפעם הבאה ועובדה: אחר כך הלכו ופתחו להם חברות ניהול.

אילנית שומרון: אחד מהם אני מכירה, הוא היה אצלי גם וסגר עם הקבלן שלי.

אילנית שומרון: הייתה חברה בשם "תקומה" שכבר לא קיימת וכמו כן יש חברה נוספת בשם "סמורה" ושניהם לקחו כסף.

סופה לנדבר: הבעיה היא כזאת: לדיירים יש הרגשה שהם נמצאים בחברות האלו כבני ערובה.

סופה לנדבר: הם לא יכולים להתנתק בזמן שהחברה לא נותנת שירות וקשרו את החוזה בצורה כזאת שצריך 75% כדי להתנתק מחברה, וזה לא צודק.

אילנית שומרון: אני רוצה להביא צד אחר של הסיפור ולתת דוגמה מהפרוייקט שלנו.

אילנית שומרון: לנו יש פרוייקט וגם החברה הראשונה שהייתה אצלי אמרו לי שדרוש 75% מכלל הפרוייקט כדי לצאת מהחברה.

אילנית שומרון: אמרתי להם שאני מהראשון לחודש לא רוצה לראות אותם יותר בבניין שלי.

אילנית שומרון: הם היו חייבים כסף, הם אחר כך גם לא שילמו בבניין השני.

אילנית שומרון: הבניין השני בסופו של דבר הסכים אתי ושלחנו אותם.

אילנית שומרון: שכרנו חברה אחרת, במקרה חברת צ. ד.

אילנית שומרון: א., הם באו ולקחו את שני הבניינים, כלומר את כל הפרוייקט שלנו.

אילנית שומרון: אני חשבתי שאני לא מקבלת שירות טוב מ- צ. ד.

אילנית שומרון: א.

אילנית שומרון: ביחס לכסף ששילמנו.

אילנית שומרון: פניתי למר דוד חסן ואמרתי לו שהשירות שלו לא מוצא חן בעיניי.

אילנית שומרון: .

אילנית שומרון: הדיירים שלי "שיגעו" אותו גם בנושא של הביטוחים ושל כל התשלומים לחברת חשמל.

אילנית שומרון: אני אמרתי להם שאני מחוץ לעניין, שיעשו מה הם רוצים.

אילנית שומרון: הם אמרו לו "שלום".

אילנית שומרון: מר דוד חסן אמר תוך שבוע שבועיים, מתי שתגידו לי, אני שם מפתחות, אין חובות, אין כלום.

אילנית שומרון: אחרי שבועיים בערך מר חסן הגיע, נתן את כל המפתחות, עשה חפיפה עם חברת הניהול האחרת שנכנסה, עשה טיפול במשאבות המים, ואנחנו אפילו לא החתמנו אותו שייצא, פשוט ביקשנו ממנו לצאת ולא הייתה לו עם זה בעיה.

אילנית שומרון: זאת אומרת שאין חוק עזר עירוני, כן אפשר להתנתק מחברות.

אילנית שומרון: הבעיה היא בשורש שעיריית אשדוד אסור לה להתנות טפסי 4 לקבלנים בכך שייקחו חברת ניהול.

אילנית שומרון: יש פה עוד דבר משפטי והיועץ המשפטי יוכל להצדיק אותי.

סופה לנדבר: אני חושבת שבכל חברה ובכל התקשרות יש ליקויים ויש דברים חיוביים.

סופה לנדבר: אנחנו צריכים כעת לתקן את הדברים שאינם רצויים.

דוד פינגל: אני לא טוב בדיבורים, רק במעשים.

דוד פינגל: אני דיברתי עם הגברת ישי ואמרתי לה שאני חבר ועד ברובע י"ב וגם נציג שתי בניינים באשדוד.

דוד פינגל: כשקניתי בית יפה באשדוד אמרו לי אתה חייב לחתום עם חברת הניהול.

סופה לנדבר: אתה לא מאשדוד במקור?

דוד פינגל: אני מאשדוד במקור, גרתי ברובע י"א, י"ב עכשיו.

דוד פינגל: אני חתמתי עם חברת "אוריאן".

דוד פינגל: בהתחלה היו לי בעיות ומר חנן פרידמן באמת פתר לי אותן.

דוד פינגל: אבל אחרי חצי שנה-שנה התחילו הבעיות.

דוד פינגל: כל פעם שהייתה לי בעיה בבניין, אם זה מנורות שרופות, הייתי צריך להתקשר 10-20 פעם בשביל להחליף מנורה.

דוד פינגל: זה הרגיז אותי מאוד.

דוד פינגל: לא הייתה תחזוקה שוטפת למכונות בבניין, לגנרטור והמשאבות.

דוד פינגל: הם קיבלו אחריות של שנה מהקבלן, היום הגנרטור שלי לא תקין.

דוד פינגל: הם הוציאו לי דוח שהגנרטור תקין, היה הפסקת חשמל בגלל ניתוק חשמל שלא שילמו חשמל, אנשים ונשים עם תינוקות לא הצליחו לעלות במעלית יום שלם.

דוד פינגל: הגנרטור היה עם סדק ברדיאטור, צינור פגום אז איך הם מוציאים לי דוח שהכל תקין?

דוד פינגל: יתרה מזאת: הם חייבים היום 12,000 שקל לישראליפט.

דוד פינגל: אני מודה למר חובב שהגיע לחזק אותי.

דוד פינגל: אני התנתקתי מאוריאן והתחברתי לצ. ד.

דוד פינגל: א.

דוד פינגל: מכיוון שאצלי כולם זוגות צעירים, אני לא יכול לנהל את הבניין לבד, אני לא גר באשדוד, אני עובד בצפון ואני בא רק בסופשבוע.

דוד פינגל: אני ביקשתי מהגברת אורלי (מנהלת סניף אשדוד) שתשלם את החובות, היא נותנת לי תירוצים שהכסף לא אצלה, זה אצל המנכ"ל.

סופה לנדבר: אנחנו מבינים.

סופה לנדבר: יש בעיה עם מעליות, עם חשמל, יש חובות.

דוד פינגל: בראשון לשישי מנתקים לי את החשמל.

דוד פינגל: דיברתי עם הגברת כרמית, מחלקת גבייה, נתנו לי הארכה של חודש לשלם את חברת המעליות.

דוד פינגל: פניתי למר ג'ק ברגיל, שחבל שלא נמצא פה, במשך שבועיים הוא ניסה להשיג את מר חנן פרידמן, לדבר אתו, הגברת אורלי מתחמקת והסניף של אוריאן באשדוד נסגר.

דוד פינגל: מר ג'ק ברגיל ראה את החומרה והוא אמר לי שהוא לא יודע מה לעשות.

דוד פינגל: היועצת המשפטית בעירייה לא יודעת לתת תשובות.

דוד פינגל: אני צריך לשלם את החובות שהחברה משאירה והם עוד בורחים?

דוד פינגל: הם הלכו לבניין אחר וגם שם הם השאירו חובות ואנחנו סובלים.

ראובן צדוק: אני אתחיל עם הרקע המשפטי לדיון הזה ואחרי זה אסביר איך האגודה התנהלה בכל האירוע הזה.

סמי ישראל: אני אשתדל בחמש דקות להציג את העמדה המשפטית שלנו.

סמי ישראל: ככלל אני רוצה לומר ש- "צדיקים מלאכתם נעשית בידי אחרים" ואני שמח שיושבים פה גם נציגים של בניינים שמביעים עמדה, שהם האנשים הכי קרובים לעניין והם הסובלים.

סמי ישראל: בסעיף 1.

סמי ישראל: ב' יש כנספח לחוק המקרקעין תקנון הנקרא "התקנון המצוי" שזה מין ברירת מחדל שאם אתה לא מאמץ שום תקנון חל עליך התקנון המצוי.

סמי ישראל: התקנון המצוי הזה אומר בתקנה 12 2.

סמי ישראל: "החלטה המטילה על בעל דירה חובות או תשלומים מסוג או שיעור שלא פורשו בפרק ו', (וחברות אחזקה לא פורשו בפרק ו' בחוק המקרקעין) או בתקנון או המשנה את זכויותיו לא יהיה לה תוקף לגבי אותו בעל דירה אלא אם הסכים לה".

סמי ישראל: זאת אומרת שעמדת האגודה לתרבות הדיור אומרת שכדי שבניין משותף יקבל עליו חברת אחזקה צריך 100% הסכמה.

סמי ישראל: נקודה נוספת שצריך לתת עליה את הדעת:

סמי ישראל: אני לא בטוח שחקיקת המשנה של עיריית אשדוד יכולה לגבור על החקיקה הראשית בחוק.

סמי ישראל: אם מישהו היה מנסה להתמודד עם זה משפטית יכול להיות שהתוצאה הייתה ביטול חקיקת המשנה משום שהיא סותרת את החקיקה הראשית בחוק המקרקעין.

סמי ישראל: דיבר כאן מר קטסון על העניין הזה שבהסכם קבעו 75% כדי להתנתק מההסכם.

סמי ישראל: אני רוצה לומר משפטית בעניין הזה: אין שום מעמד משפטי לנציגות על של 4 או 5 בניינים בחוק.

סמי ישראל: המעמד המשפטי היחידי הוא של נציגות הבית.

סמי ישראל: אין דבר כזה ועד שכונה בחוק, אין דבר כזה ועד, זאת המצאה אד הוק של מישהו.

סמי ישראל: זאת אומרת שאם מדברים על 75% הסכמה במסגרת הסכם, זה אפשרי, אבל בחוק המקרקעין בפרק ו' אין סטטוס משפטי לוועד שכונה או לנציגות של 4 או 5 דיירים בבית המשותף.

סמי ישראל: איך עושים את זה אם רוצים לעשות?

סמי ישראל: צריך שכל בית בנפרד יקבל החלטה, תהיה לו נציגות (וזה תקף) והוא יכול להתקשר עם חברת הניהול משום שלו יש מעמד משפטי.

סופה לנדבר: אתה מתאר לעצמך שלא כל דייר חייב ויכול אחרי שמחתימים אותו גם להתעניין במסמכים.

סמי ישראל: בשביל זה יש אגודה לתרבות הדיור ואפשר להתייעץ אתה והיא יכולה לעזור.

סופה לנדבר: כוועדה ניקח על עצמנו להודיע לציבור שיש בזה פגם.

אילנית שומרון: מר ישראל תודה רבה על הדברים.

אילנית שומרון: הסכמתי עם כל מה שדיברת אני רק רוצה לתקן שהדיירים כשבאים לקנות את הבית לא אומרים להם שהם מתקשרים לחברת אחזקה.

אילנית שומרון: כשהם מקבלים את המפתח באותו יום מבקשים לחתום.

סופה לנדבר: גברת שומרון, זה לא נכון.

אילנית שומרון: לי עשו את זה.

ראובן צדוק: אני רוצה לדבר על כמה נקודות אחרי ששמענו בפתיח את הסוגיה בפן המשפטי.

ראובן צדוק: צריך לזכור שיש איזשהו עניין שמתנהל אצל חבר הכנסת אמנון רובינשטיין, בוועדת חוקה מתעסקים בנושא חברת אחזקות בתים, לתת לה מעמד של נציגות.

ראובן צדוק: אני חושב שלאור הדברים ששומעים כאן אולי שווה לדבר גם עם מר אמנון רובינשטיין כדי לנסות לעצור את זה.

ראובן צדוק: צריך להפנות את תשומת ליבו שהדברים הם לא כפי שהם מגיעים אליו לחדר.

ראובן צדוק: יש שתדלנים כאלה שכל הזמן מקדמים אינטרסים כאלה ואחרים וצריך לומר לו להסתכל ולבחון את הסוגיה הזאת יותר עמוק ממה שמתייחסים.

ראובן צדוק: אני גם מציע לאור הדברים שהעלינו פה לנסוק לפרק את הסוגיות.

ראובן צדוק: יש פה סוגיה של אחזקה של הבית הרכוש המשותף, ופתאום נכנסו לעניין של "שרצפים" שזה סוגיות נפרדות שאפשר לדבר אולי עם הרשות המקומית.

ראובן צדוק: הדברים האלה קורים לא רק באשדוד, אבל אולי דרך הוועדה הזאת נתמודד עם בעיות שצפו באשדוד ויתנו מענה בלוד ובשוהם ובנתניה.

סופה לנדבר: אנחנו יודעים שהייתה התקשרות באלעד והוא לא הצליח.

סופה לנדבר: אנחנו גם יודעים על מרכז המדינה אבל התקשרות שם לפי הרצון של הדיירים.

שלומית קואולמן: ברמת פולג.

שלומית קואולמן: דווקא שם הם מרוצים מאוד מהשירות.

שלומית קואולמן: הם בחרו את זה מבחירה.

ראובן צדוק: אני לא רוצה לדבר על האגודה לתרבות הדיור אבל אני יכול רק לרמוז לך שמי שהביא וסידר להם את ההסכם ברמת פולג זה האגודה לתרבות הדיור ומר סמי ישראל סייע בידם.

ראובן צדוק: אין לי ספק שעיריית אשדוד רצתה לעשות איזשהו מעשה טוב, הכוונה הייתה כוונה טובה אפילו אם אולי קצת לא תסכימו אתי.

ראובן צדוק: לאור העניין שבו יש ועד בית או אין ועד בית תראו את זה בעיני ראש העיר שיושב ורואה את זה ברמת מקרו-מיקרו או מיקרו-מקרו, זה לא משנה.

ראובן צדוק: בית משותף, אין מי שיתחזק אותו, הגינה כבר מוזנחת, וזה מקרין בית עוד בית, רחוב, שכונה, מתחם, אזור ורצו קברניטי העיר לעצור או לפחות לנסות להתייחס לזה.

ראובן צדוק: לטעמי לכפות על האנשים חברה זה לא הדרך.

דוד פינגל: לא יכולה, מוכרחה.

שלומית קואולמן: והחברות לא הסכימו לחתום, אנחנו יודעים את זה.

ראובן צדוק: לסיכום הנושא שאני כרגע מתייחס אליו אני רוצה לומר שאי אפשר לכפות על נציגות, על דיירים לקבל חברת אחזקה.

ראובן צדוק: הסכומים הם סכומים גבוהים.

ראובן צדוק: נתנו פה קצת מדגמית הסכמים, סכומים.

סופה לנדבר: מה אתה מציע?

ראובן צדוק: אני מציע להחזיר את ההחלטה לטוב ולרע לדיירים בבית המשותף שהם יחליטו, ורק הם.

ראובן צדוק: אפשר לדבר על איזה רוב מדובר, מי יכול לכפות על מי.

ראובן צדוק: צריך להתייחס לסוגיות שנמצאות בוועדה אצל מר אמנון רובינשטיין ולנסות לבלום את ההורדה של הסף.

ראובן צדוק: ברגע שהם יסכימו הטובים יהיו אתם, לא טובים לא יהיו אתם.

דוד חסן: אני רוצה להתייחס קודם כל לסוגיה המשפטית.

דוד חסן: ההסכמים החתומים הם בין הדייר לבין הקבלן לבין חברת הניהול ברמה של משולש משפטי סגור.

דוד חסן: גם אם הוועדה תחליט לבטל תקנה כזאת או אחרת, או עזר כזה או אחר, עדיין קיימים חוזים חתומים על ידי הדיירים ויש להם תוקף משפטי שאך ורק שופט יכול לבטל אותם.

שלומית קואולמן: החוזים האלה נאמרו בבית דין לחוזים אחידים?

דוד חסן: החוזים הם לא חוזים אחידים והם לא צריכים להיות אחידים.

דוד חסן: נתונה לדייר הזכות לבחור האם הוא רוצה להתגורר בחברה בה קיימת חברת ניהול או לא.

דוד חסן: הוא לא חייב לקנות שם, הוא יכול לקנות במקומות אחרים.

דוד חסן: אגב, 40% מפעילות החברה שלנו היום בנויה על ועד הבתים, ברובעים י"א, ברובעים ד' וברובעים ה' שלא מחויבים חברות ניהול.

דוד חסן: וכיוון שהוועד מזניח את הבניין בצורה פושעת פונים אלינו ואנחנו מספקים את השירות.

דוד חסן: יושבים פה נציגי האגודה לתרבות הדיור.

דוד חסן: פנה אלי מר ג'אק ברגיל לרשום את כל הדיירים.

דוד חסן: אמרתי לו בשמחה, בוא תסביר לי מה אני מקבל בתמורה לכסף.

דוד חסן: אני רוצה לדעת מה אני קונה, אני אשמח לשלם.

דוד חסן: על מנת לתמצת: אנחנו אגודה לתרבות הדיור פרטית, במילים אחרות ועם כל הכבוד לזה שרוצים לשמור על נפח באגודה לתרבות הדיור ולהראות שיש להם מצטרפים, עברנו דור.

דוד חסן: היום אנשים לא רוצים להיות ועד בית, היום אנשים רוצים חברות ניהול.

דוד חסן: גם מי שלא היה מחויב ביקש וקיבל.

דוד חסן: בנקודה הזאת יש לי דוגמאות רבות לתת לחברי הוועדה שאנשי אשדוד יכולים לבוא ולראות.

ראובן צדוק: תן לו את הזכות הזאת.

ראובן צדוק: תן לו שנה ראשונה שלא תהיה לו חברה ואז שיחליט אם הוא רוצה או לא רוצה אבל אתה רשמת אותו מהתחלה.

דוד חסן: אני רוצה לציין שקיימים שני סוגי הסכמים: אחד שמתחתים הקבלן את הדייר, ועל זה אין לי שליטה, זה לא נתון לשיקולי.

דוד חסן: הקבלנים מחתימים במודיעין, בבאר שבע, באופקים ובנתיבות על דעת עצמם, בין אם בהמלצת הוועדה ובין אם לא.

דוד חסן: מה הם כן ההסכמים שאנחנו מחתימים, ויכולים להעיד על זה דיירים?

דוד חסן: ההסכם מול ועד הבתים.

דוד חסן: אני חותם עם אופציית יציאה לשלושים יום.

דוד חסן: אני לא מחזיק אף אחד בכוח, אם טוב לך תישאר ואם לאו, תצא.

דוד חסן: היום אנחנו מוכרים שירות.

אילנית שומרון: אתה החברה היחידה.

קריאה: למה את אומרת החברה היחידה?

דוד חסן: אני רוצה להתייחס לנושא הזה שכיכר הסיטי מוזנחת ועוד הרבה רחובות מוזמנים, ודווקא בנושא הזה נציג העירייה, מהנדס העיר אולי יכול לענות לנו.

דוד חסן: אנחנו מתחננים לפיקוח עירוני, מתחננים לפיקוח חניה, מתחננים לניקיון הרחובות עצמם, לא המתחמים ולא מקבלים.

דוד חסן: כמה שנדאג לטיפוח פנים הבניין והרחבות המשותפות לו אבל עדיין הרחובות נוסעים בהם ויש לכלוך ויש טינופת וצריך לנקות אותם.

דוד חסן: המטאטא העירוני שמסתובב לא מגיע להרבה מאוד מקומות ורחובות ראשיים בעיר וזה חבל, זה מכער את הכל.

דוד חסן: אני השקעתי בנכס מאות אלפי דולרים בכיכר וכולי צער כשאני מגיע כל בוקר ורואה את החנויות, את הבאסטות - באמת שוק.

דוד חסן: לצערי, לא חברות הניהול הן הכתובת.

דוד חסן: הנקודה האחרונה, והיא הקריטית ביותר, היא נקודת חובות המים של חברות הניהול לעירייה.

דוד חסן: אני חושב שבנושא הזה העירייה פשוט עושה עוול לחברות הניהול.

דוד חסן: כשמתקשרים דיירים להתייעץ לגבי חברות ניהול אז אומרים להם באגודת תרבות הדיור החברה חייבת 400,000 שקל או 300,000 שקל.

דוד חסן: אני מנהל את החברה שלי ללא חובות, לא לחברת חשמל, לא לספקים, לא לחברת מעליות - אני נלחם עם מנהל הבנק ולא עם דיירים.

דוד חסן: אבל חייב להבין של הנושא הזה של מכירת מים, מעבר לזה שהיא בלתי חוקית היא מהווה "עצם בגרון" לא רק לחברות הניהול אלא לכל התחום הזה בכלל.

סופה לנדבר: אתה רוצה לומר שזה באמת עיריית אשדוד שגלגלה על חברות אחזקה את מכירת המים?

סופה לנדבר: שהפכתם להיות קבלני מכירת מים?

דוד חסן: אני יכול גם לפרט איך זה גולגל.

דוד חסן: דובר אתי על הנושא הזה שהתוכנה לא יכולה במחלקת המים לעשות כך או אחרת.

דוד חסן: הסכמתי להפנות תקציבים לשנות את התוכנה של מחלקת הגבייה בעירייה רק שיפטרו אותי מזה, זה עולה הרבה פחות מ- 350,000 שקל.

דוד חסן: את ההצעה שלי לא קיבלו לשפר את התוכנה ומצד שני לא משפרים אותה ומצד שלישי החובות נצברים.

דוד חסן: חבל, זה פוגע בשם של חברות הניהול וזה פוגע ביכולת שלנו לתפקד נכונה.

שלומית קואולמן: יש לכם איזה יכולת לגבות?

שלומית קואולמן: פניתם נגד דיירים, פניתם לבית המשפט?

דוד חסן: אנחנו פונים לבית המשפט, פנינו למפקחת על רישום המקרקעין.

דוד חסן: כשמעלים טענה של ועד הסמכות היא מחזירה את זה לבית משפט.

סמי ישראל: הסמכות של המפקחת היא רק בסכסוך שבין נציגות לדייר ובין דייר לדייר.

סופה לנדבר: ומאיפה הם צריכים לקבל סמכות לגבות?

סמי ישראל: מבית משפט.

דוד חסן: קודם כל יש תקדים, המפקחת דנה בנושא חברות ניהול.

דוד חסן: אגב, לי יש פסקי דין של המפקחת למי שלא מעלה את שאלת הסמכות.

דוד חסן: הטרטור פה הוא אין סופי, זה בתי משפט, זה חודשים, זה שנים.

שמואל פרידריך: גם כשהוא זוכה בבית משפט נותנים לדייר לשלם ב- 100 שקל לחודש חוב של 4000 ש"ח.

חנן אוריאן: אני חושב שמר חסן כיסה כמעט את הכל, אני לא רוצה לחזור על הדברים פעמים, אין טעם.

סופה לנדבר: תסביר יותר טוב מה עם חברת החשמל, חובות של מעליות וכולי.

חנן אוריאן: אני אסביר.

חנן אוריאן: חברת ניהול היא לא חברת מימון.

חנן אוריאן: מר חסן דיבר מקודם על 1.6 מיליון שקל של חובות, אני לא רוצה להגיד עכשיו את המספרים שלי חייבים, אף אחד פה לא ייתן לי את הכסף.

חנן אוריאן: גם סביב השולחן הזה יושבים אנשים שעדיין חייבים לי.

חנן אוריאן: גם אם אדם הגיע יומיים לפני הוועדה הזאת והחליט לתת לי שיק דחוי ל- 30 לחודש זה לא נותן לי כלום.

סופה לנדבר: אני לא רוצה להיכנס לחובות של דיירים.

חנן אוריאן: אני יכלתי גם לבוא שבוע לפני זה למר חדד ולהגיד לו תיקח שיקים דחויים כרגע ונסגור את החוב.

סופה לנדבר: זה לא משנה.

סופה לנדבר: אתה צריך להגיע לעיריית אשדוד היכן שקיבלת את המכרז.

חנן אוריאן: אני לא קיבלתי מכרז, זה מה שאני מנסה להסביר לך!

סופה לנדבר: אתה קיבלת את ההתקשרות.

חנן אוריאן: אני לא קיבלתי את המכרז מעיריית אשדוד.

חנן אוריאן: הדיירים בחרו אותי לתת את השירות.

חנן אוריאן: לאחר תקופה מסוימת כשראיתי שגובה החובות של הבניין גבוה מעל יכולת תשלום שלנו אני יותר לא מוכן להתחייב כלפי הבנקים.

חנן אוריאן: הודעתי לדיירים: לא תשלמו אני לא אשלם את ההתחייבויות.

חנן אוריאן: אני לא חושב שאני צריך לממן אף אחד.

חנן אוריאן: זה לא נורמלי שבמטח רווחים של 10% או 12% אנחנו מממנים 30% מהפרוייקט.

חנן אוריאן: אנחנו חברת מימון?

ראובן צדוק: זה לא הדיון היום.

חנן אוריאן: אני לא באתי כרגע להגיד אם חוק העזר הוא טוב או לא טוב.

חנן אוריאן: אני לא באתי להתמודד, אני לא גר באשדוד אין לי זכות דיבור לגבי אשדוד.

חנן אוריאן: יש לי זכות דיבור לגבי חברות הניהול ואם הזכירו חובות היה חשוב לי לציין שאיפה שחייבים לנו כסף אנחנו חייבים כסף לגופים שנותנים שם את השירותים.

חנן אוריאן: אנחנו לא יכולים לממן את העלויות האלה מכסף שאנחנו לא מקבלים אותו.

שמואל פרידריך: אני מנהל את חטיבת הבתים בעמיגור 2000.

שמואל פרידריך: אנחנו חברה גדולה מאוד פרוסה בכל הארץ למעשה, מנהרייה עד כרמיאל דרך הקריות ובכל הארץ, ברמת פולג יש לנו כ- 40 בניינים, ובחלק גדול מהם הותקנו מעליות של מר חדד מישראליפט.

שמואל פרידריך: אני חושב שאנחנו נותנים שירות ברמה די טובה.

סופה לנדבר: אני מבינה שאתם חסרי יכולת ואין לכם כלים אבל אני גם מבינה שלדיירים יש טענה.

סופה לנדבר: אנחנו חושבים שהטענה צודקת.

שמואל פרידריך: תמיד הדיירים צודקים.

שמואל פרידריך: יש ועדי בתים שמעולם לא יצליחו להסתדר עם חברת ניהול.

שמואל פרידריך: יש ועדי בתים שאו בצורה תמימה או לא מחליפים חברות ניהול כל חצי שנה.

שמואל פרידריך: מכל חברת ניהול בחתימה סוחטים כמה כדים של צמחים, כמה צמחים בגינה ושיפוץ של המעלית ללא תשלום.

שמואל פרידריך: יש לי הוכחות רשומות של בתים שתוך שנתיים מחליפים 4-5 חברות ניהול.

שמואל פרידריך: אז מה?

שמואל פרידריך: כל חברות הניהול לא טובות?

שמואל פרידריך: לפי דעתי חוזה צריך להיות חוזה סטנדרטי עם זכות יציאה של 30 יום מראש.

שמואל פרידריך: כך זה בכל החוזים שלנו בארץ וזה ההוראות של היושב ראש והמנכ"ל שלנו.

שמואל פרידריך: אנחנו חותמים אך ורק מול ועד בניין.

סופה לנדבר: מה אתה ממליץ לנו ככלים לחברות לגבות את הסכומים שחייבים להם?

סופה לנדבר: יש לנו מסמך שמראה שהיה חוב של 3950 לאיזה חברה וניתקו וכך עשו עונש קולקטיבי לכולם.

סמי ישראל: אני רוצה להתייחס לדברים בקצרה.

סמי ישראל: כשאני מסתכל על מה שעושה מר חסן ומה שעושה מר פרידמן אני רוצה להסביר שיש שני מישורים: כשחותמים עם הנציגות, הגוף המשפטי שאתו יש דין ודברים זה הנציגות וכשאתה חותם באופן אישי עם הדייר אתה יכול לתבוע את הדייר.

סמי ישראל: בדרך כלל יותר קל, וזה מאיים יותר, בהסכם האישי שלך עם הדייר.

סמי ישראל: כשתובעים אותי זה מעניין אותי ואז אני הולך ומנסה לפתור את הבעיה.

סמי ישראל: ברגע שאתה תובע את הנציגות זה איזשהו גוף ערטילאי שמתחלף כל הזמן, זה כמו חברה בע"מ.

סמי ישראל: לכן אני חושב שמבחינת הגביה דווקא צ. ד.

סמי ישראל: א.

סמי ישראל: ואוריאן עושים מהלך יותר נכון.

סמי ישראל: מבחינת העניין של הקלות כלפי הדייר והנוחות של הגוף המשפטי ההתקשרות צריכה להיות מול הנציגות, כפי שעובדת עמידר.

סמי ישראל: לדעתי גם מקלים באופן כזה או אחר עליהם במקום להגיש 20 תביעות נגד כל דייר הם יכולים להגיש נגד הנציגות והנציגות זה גוף משפטי.

חנן פרידמן: כשאנחנו מקבלים את הכסף 6 חודשים אחרי הזמן אתה חושב שהכסף כבר שווה לי או לישראליפט?

חנן פרידמן: הכסף כבר לא שווה לאף אחד.

ראובן צדוק: באגודה חייבים לא שני בתים או שלושה בניינים באשדוד אלא 30,000 נציגויות בתים.

ראובן צדוק: 90 סניפים ברחבי הארץ שנהנים מסל שירותים ב- 21 שקלים ליחידת דיור בשנה.

ראובן צדוק: מדובר בייעוץ משפטי חינם, ייעוץ הנדסי חינם, ייעוץ אדריכלי חינם, ייעוץ גינון חינם, מוסד לבוררות שאנחנו מעמידים לטובתם.

סופה לנדבר: אנחנו לא רוצים לעשות פרסומת.

חובב חדד: אני מנכ"ל ישראליפט שירותים ואתם מבינים שבכל המורכבות הזאת אנחנו, הספקים, נמצאים בתוך ה- "פח" הזה.

חובב חדד: אנחנו נאלצים לצערנו להחזיר את זה כבומרנג לדיירים, דבר שאנחנו לא כל כך חפצים בו ולא כל כך אוהבים אותו.

חובב חדד: אנחנו גוף שנותן שירות ולא גוף שלא נותן שירות.

חובב חדד: אנחנו נופלים בתוך המורכבות הזאת.

חובב חדד: כאחד שמתעסק כבר 15 שנה במתן שירות אני חושב שכל העסק הזה שנעשה תחת אי פיקוח בעצם יצר כאן את המורכבות הזאת.

חובב חדד: יותר קל לעבוד מול נציגות מאשר לעבוד מול דייר-דייר.

חובב חדד: היום המצב הזה באשדוד ובעוד מקומות בארץ שבהם אין נציגות העסק נהיה הרבה יותר מורכב.

חובב חדד: לסיום, חברות הניהול, חלקן עומדות בתשלומים וחלקן לא עומדות בתשלומים.

חובב חדד: רק השבוע קרה שבחברת אוריאן נאלצתי לעצור שירות באשדוד ולא לתת.

חובב חדד: כל עוד שלא מגיע שק של כסף - לא שיקים - אני לא נותן שירות, ומצדי גם לא לעבוד שם!

חובב חדד: באשדוד אני מחזיק מעל 600 מעליות .

חובב חדד: נותן שירות במקום אחר שצוין כאן אמר לי שזה מדאיג אותו, על פי החוזה שלו הוא אמור להיות 10 שנים, זה מה שמוביל אותו ומצדו, במילים שלו, אחרי עשר שנים שהאתר הזה יתפרק!

חובב חדד: כספקי שירות לא יהיה לנו כדאי לעבוד במתכונת הזאת ופשוט ננתק את הרגליים שלנו.

חובב חדד: אנחנו נסבול מזה מבחינה עסקית אבל בוודאי גם הדיירים.

סופה לנדבר: אני מעבירה את רשות הדיבור לבנימין מגדמן, מהנדס העיר.

סופה לנדבר: לפני שתתחיל בדבריך אני רוצה להפנות אליך כמה שאלות.

סופה לנדבר: מטרת הדיון היא להפסיק את ההסדרים הקיימים לגבי העתיד וגם רטרואקטיבית ואני רוצה לשאול אותך כמה שאלות: כמה חברות אחזקה פועלות באשדוד?

סופה לנדבר: איזה שירותים הם נותנים?

סופה לנדבר: איזה שירותים נותנת עיריית אשדוד לתושבים שבעצם יש להם התקשרות עם החברות הללו?

סופה לנדבר: מדוע התושבים משלמים ארנונה כל כך גבוהה?

סופה לנדבר: לפי כל ההגיון איך אנחנו מעבירים את הנטל הגדול על האזרחים שגרים בבניינים שיש להם חברות אחזקה, מכיוון שהחברות האלה צריכות לעשות ניקיון גם בפנים וגם בחוץ לפי כל הגיון התשלומים עבור הארנונה בבניינים האלו צריכים להיות יותר נמוכים.

סופה לנדבר: מה הרווחים של העירייה מההסדר?

סופה לנדבר: והאם כל הדיירים משלמים אותו מחיר?

סופה לנדבר: האם יש הבדל בין גודל הדירות, האם קיימת ועדת חריגים למי שמתקשה לשלם?

סופה לנדבר: האם יש צעדים נגד אותם דיירים מטעם העירייה?

סופה לנדבר: אני גם הבנתי שכל החברות האלו הפכו להיות חברות קבלנות שגם מוכרים את המים, דבר שנצטרך בישיבה אחרת או מעורבות של ועדה אחרת.

בנימין מגדמן: אני אשאיר את השאלות ששאלת קצת לסוף ורוצה להתייחס קודם לדברים ששמעתי.

בנימין מגדמן: הדיון היה רצוף אי דיוקים ואני שתקתי כדי לתת לדיון להתמשך באיזה מין תרבות דיונית.

בנימין מגדמן: באגודה לתרבות הדיור שלנו באשדוד נרשמו על פי הדרישות שמועצת העירייה החליטה כנכונות 11 או 12 חברות שעמדו בכל הדרישות.

בנימין מגדמן: הדרישות כוללות ניהול חברה תקין, ספרים חתומים על ידי רואה חשבון ISO 9200 בנושא מתן שירותים.

בנימין מגדמן: הנושא הזה פורסם בעיתונות והוכרז במועצת העיר שאלו החברות הרשאיות לספק שירותים.

קריאה: אתה טועה.

בנימין מגדמן: במה אני טועה?

בנימין מגדמן: מנכ"ל העירייה פונה למועצת בשנת 2000 ואומר בסעיף 3 בפני כולם שאישור החוזה הזה, חוזה תחזוקה והדיירים.

שלומית קואולמן: החברות לא חתמו על זה.

אילנית שומרון: גם הדיירים היו בהתנגדות לחוזה הזה.

בנימין מגדמן: אני רשמתי את כל מה שאמרתם ואני אגיע לזה.

בנימין מגדמן: החוזה הזה הוא היום נספח לכל היתר בניה מאז שנת 2000.

בנימין מגדמן: הוא אמור להיות החוזה שמגיעים.

בנימין מגדמן: יכול להיות שעדיין לא הגענו לשלב שהיתרי הבניה שיצאו אי שם באמצע שנות 2000 בטח יגיעו אלינו לטופס 4 בחודשים הקרובים, לוקח זמן לבנות איזשהו בניין כזה.

בנימין מגדמן: אנחנו חושבים שבעוד כמה חודשים הנושא יסודר.

בנימין מגדמן: יש פה את כל הכלים בחוזה כיצד להתנתק מחברות הניהול, יש את הנושא שצריך להיות גם נציגות של הוועדים, כאשר האגודה לתרבות הדיור הוא הגוף שישמש כבורר במקרה ויש חילוקי דעות בין הנציגים של הדיירים לבין החברות המנהלות.

בנימין מגדמן: שמענו גם שברובע י"א ורובע י"ג, רובעים שלא מחויבים לחברות ניהול ותחזוקה מי שרוצה להתקשר שם עושה זאת באופן חופשי.

אילנית שומרון: הם נהנים מזה ברובע י"א.

בנימין מגדמן: ממה נהנים?

אילנית שומרון: במקרה שמעתי אתמול שהם נהנים מאוד.

בנימין מגדמן: אני רוצה לגעת באיזושהי בעיה שלהערכתי היא שורש הבעיה.

בנימין מגדמן: הבעיה כאן זה בשיטת הגביה של הספקים דווקא.

בנימין מגדמן: הספקים נותנים לחברות התחזוקה שוטף פלוס 90 יום.

בנימין מגדמן: יוצא שבבניין שיש לו נניח שתי מעליות, שצריך לשלם 3000 שקל בחודש עבור שתי מעליות, הדיירים משלמים כל חודש בחודשו את דמי התחזוקה.

בנימין מגדמן: הדיירים משלמים 100, 150 שקל או 200, זה לא משנה, והספקים נותנים לחברות לתחזוקה שוטף פלוס 90.

בנימין מגדמן: אני מגיע למסקנה שאם לדוגמה חברת ישראליפט נתנה לאחד מהחברות 10,000, 12,000, 13,000 שקל פתאום מגיעה החברה ישראליפט ואומרת חברה, החברה שלכם לא בסדר, היא חייבת לי 15,000 שקל.

בנימין מגדמן: אבל הדייר משלם כל חודש! בשלב כזה קשה להתנתק מהחברה.

בנימין מגדמן: למה?

בנימין מגדמן: מכיוון שראם אני מתנתק אני נשאר עם כל החוב.

בנימין מגדמן: אם הייתה שיטת גבייה אחרת שכל חודש חייבים לסלק את כל החובות אז הייתי מקבל איזושהי התרעה.

בנימין מגדמן: באותה שיטה נוהגת חברת החשמל, היא נותנת לשלם לחברות ברבעונים.

בנימין מגדמן: באות החברות, מעבירים שיק של 30,000 שקל ועל אותה חומת פלומבה של חברת החשמל ... חובות.

סופה לנדבר: מה נותנת עיריית אשדוד לתושבים עבור ארנונה כל כך גבוהה ועבור נטל שהם משלמים?

סופה לנדבר: אני רוצה להבין איפה פה קו ברור שזה צריך דייר לעשות, וזאת צריכה לעשות העירייה.

סופה לנדבר: אני לא מבינה פה את השביל הזה.

בנימין מגדמן: זה לא שאנחנו מתנערים מהאחריות שיש לנו בקטע הזה אבל הארנונה שעיריית אשדוד גובה מכל בית כדי לספק את השירותים המעוטים שהיא מחויבת לספק היא חייבת להוסיף 25%.

בנימין מגדמן: כשאני אומר 4000 שקל לשנה בממוצע שדירת 4 חדרים משלמת לעיריית אשדוד לא מספיק כדי לספק את השירותים שהיא מספקת.

סופה לנדבר: זאת לא ועדה של עיר אשדוד אבל מכיוון שקיבלנו פניה של תושבי אשדוד ובגלל זה החלטנו שיותר קל להגיע מאשדוד מאשר מנתניה וכל הערים שגם יש להם חברות.

סופה לנדבר: יכול להיות שההתקשרות בערים אחרות, בראשון לציון כולל, היא התקשרות יותר נכונה ויותר טובה.

סופה לנדבר: בכל מקום הכוונה הייתה טובה מאוד אבל מה שיצא זה לא כל כך טוב.

בנימין מגדמן: אני יודע שעיריית אשדוד מקבלת כל שנה פרס על ניהול כספי, מקבלת פרס על עיר של קיריה יפה של מדינת ישראל.

בנימין מגדמן: אני לא רוצה להיכנס לאירועים כמו הבחירות להסתדרות כי זה לא הנושא של הדיון היום כאן.

בנימין מגדמן: אני חושב שיש כאן איזושהי בעיה שאם לא נגיע לשורש שלה לא נוכל לפתור אותה.

בנימין מגדמן: אין לאף אחד מסביב לשולחן הזה מטרה אחרת מלהגיע הביתה עם איזושהי הנאה.

בנימין מגדמן: אנחנו רוצים להגיע הביתה ושהריח בלובי יהיה טוב ושיחכה לנו איזה פרח יפה בגינה ושהמעלית תעבוד ושלא יהיו לי איומים של ניתוקים של חשמל.

בנימין מגדמן: הרי כולנו רצינו את אותו הדבר.

בנימין מגדמן: עיריית אשדוד חשבה שבמתחמים האלה הנטל על ועדי בתים יהיה קשה ביותר ולכן חשבה שחברת ניהול ותחזוקה זה הפתרון הנכון.

בנימין מגדמן: לחברות, להערכתי, יש רצון טוב להתחרות בשוק ולספק שירותים.

בנימין מגדמן: לדיירים ולאנשים שבדרך כלל יושבים ומתלוננים יש יכולת לבוא ולהתקשר עם החברות האלה אבל יש גם את העניין של הקטע.

קריאה: אין לנו אפשרות להתנתק.

בנימין מגדמן: יש לכם אפשרות להתנתק ועובדה שעל ידי תביעות משפטיות שמתנהלות בבתי משפט היו הצלחות והתנתקו.

בנימין מגדמן: זה לא חתונה קתולית למרות שיש חוזים שאומרים 10 שנים.

בנימין מגדמן: אני יודע על לפחות מקרה אחד או שניים שחברת צ. ד.

בנימין מגדמן: א.

בנימין מגדמן: הפסידה את המשפט והדיירים של רחוב מנחם בגין התנתקו.

בנימין מגדמן: אפשר להתנתק.

בנימין מגדמן: מה הבעיה בלהתנתק?

בנימין מגדמן: כשאני מתנתק ואני נשאר עם החוב שהספקים נתנו אשראי לחברות אז הנטל על הדיירים הוא קשה ביותר.

חובב חדד: אני חושב שאתה טועה בעניין הספקים.

חובב חדד: אני חושב שהעירייה עצמה שמכריחה ועדי בתים להתקשר עם חברות אחזקה תקבע גם כללים כפי שעושה אדם וולונטרי, אם אני לוקח חברת אחזקה וולונטרית אני קובע לעצמי, אני יושב מול חברת הניהול אחת לרבעון והיא מציגה לי את התשלומים.

חובב חדד: פה איבדתם את הנציגות, יצרתם את הדיירים מול חברות האחזקה ואז אני מולם גם, אני גם חייב לנהל את המסחר כלשהו.

חובב חדד: אם תקבע שאותן חברות אחזקה ישבו מול הנציגות וישבו גם מול החובות מול הדיירים, כשיש חובת דיווח שלו להם חלק מהבעיה תצטמצם.

בנימין מגדמן: כדי להבין את הויכוח הזה אני אומר לך מר חדד בבניין שלי את האישור של ישראליפט על סילוק חובות של החברה שמתחזקת קיבלתי בספטמבר 2001.

בנימין מגדמן: אני, הדייר, נופל פה קורבן בשיטת הגבייה והאשראי שהספקים נותנים לחברות כאשר הדיירים משלמים את ה- 150 ואת ה- 200 שקל כל חודש בחודשו.

סופה לנדבר: תמליצו לי מה צריכים לעשות כדי שאתם תקבלו את הכלים.

בנימין מגדמן: אתם רואים כאן נציגות של שלושה סוגים של חברות וכנראה שהכל משותף ביניהם.

בנימין מגדמן: חברת עמיגור 2000, חברת בת של עמיגור, חברה שהייתה לה עד לפני לא הרבה שנים 12,000 יחידות דיור באשדוד בבניינים מרוכזים.

בנימין מגדמן: היום יש להם 3000 או 3500.

בנימין מגדמן: בבניינים שהיו באופן שלם בבעלות עמיגור ועכשיו מתחילים להיות בבעלות פרטית ובעלות ממשלתית אני חושב שזו הייתה אחת הסיבות שגם קמה חברת עמיגור 2000 כדי לבוא ולתת מענה ממשלתי לתחזוקה במקרים שהבעלות כבר לא אחידה ולא משותפת.

בנימין מגדמן: החברה השניה היא חברה שלא חיה מנושא המגורים ולכן יש לה עדיין היכולת להתמודד עם החובות שיש לה, וחברת צ. ד.

בנימין מגדמן: א.

בנימין מגדמן: שכולה מתעסקת בנושא תחזוקה של בנייני מגורים ולכן יש לה אולי את החלק הכי קשה בנושא של הגבייה.

בנימין מגדמן: החלק של חובות הדיירים אם ועדי הבתים לא ייקחו על עצמם גם לקחת חברת ניהול ותחזוקה וגם להיות רשומים באגודה לתרבות הדיור כדי שיהיה את הכלי משפטית לתבוע את אלה שלא משלמים אז אין פה "חכמה".

בנימין מגדמן: אם לא משלמים לא יהיו שירותים.

חובב חדד: הם חייבים עכשיו בחוזה להציג סילוק חשבונות מכל הספקים שלהם?

בנימין מגדמן: כן.

בנימין מגדמן: לכן אני חושב שבחודשים הקרובים הדברים יתוקנו כי אנחנו ראינו את הבעיה ויש כאן בעיה.

בנימין מגדמן: אנחנו לא מתנהגים כבת-יענה ששמה את הראש בחול.

בנימין מגדמן: היו גם מקרים שגבו 300 או 400$ לחודש כדי לתחזק דירות וזה היה ממש שערורייה.

בנימין מגדמן: אם דרשנו ב- 1997 חוזה לתחזוקה וב- 1998 התחילו להגיע טפסי 4 וראינו שיש בעיות ולקח לנו שנה לעשות את כל התיקונים ולהעביר במועצת העיר החלטה כיצד צריכה להיות ההתקשרות החדשה אני חושב שפעלנו נכון.

בנימין מגדמן: לעיריית אשדוד אין שום כוונה להתנער מהאחריות שלה, היא מחזיקה מה שמוטל עליה להחזיק והיא לא הורידה ממנה עם החברות האלה נטל אלא להפך, היא לקחה עכשיו על עצמה להיות מעורבת באמצע למרות ניגוד האינטרסים שיש כאן.

בנימין מגדמן: היועצת המשפטית אמרה אנחנו לא יכולים להיות הפקחים בהתקשרות פרטית בין חברה לדייר ולכן החלטנו שהאגודה לתרבות הדיור תהיה פה באמצע כבורר במקרים של אי הבנות בין הצדדים.

סופה לנדבר: מה בקשר לארנונה?

בנימין מגדמן: כולם משלמים בעיריית אשדוד את אותה ארנונה וכולם מקבלים מעיריית אשדוד את אותם השירותים.

שלומית קואולמן: הם מקבלים פחות מהעירייה.

בנימין מגדמן: הם לא מקבלים שום דבר פחות.

בנימין מגדמן: אם אני לוקח היום את המתחמים שעשינו בסיטי או ברובע י"ב ואחלק אותו למגרשים של 3-4 דונם יכול להיות שכל מה שנחסוך פה זה את החברות התחזוקה והם יצטרכו עדיין להשקות את הדשא ולהחליף את המנורות בגינה.

בנימין מגדמן: עיריית אשדוד לא הרוויחה פה כלום, היא בסך הכל הלכה לתכנון אורבני יותר נכון, שמסבר שאולי באירופה או בארצות הברית הוא נכון ובארץ זה קצת בעייתי.

חנן פרידמן: בשום עיר בארץ זה לא קיים.

בנימין מגדמן: זה כאילו אתם שאתם תבואו ותגידו שעכשיו חברות ניהול ותחזוקה רשאיות למכור לכם חשמל.

אילנית שומרון: אני רוצה לסכם מבחינת הדיירים.

אילנית שומרון: קודם ברכות על היוזמה לכבודם של דיירים אני מקווה שתמשיכי לעקוב אתנו גם בנושא הזה.

אילנית שומרון: אבל הבטחתי לדיירים מתמוז 13 ו- 14 לומר שכשחברת עמיגור 2000 יצאה מהבניין שלהם השאירה הרבה חובות, תלשו כל מיני דברים.

אילנית שומרון: אני רוצה לדעת איך חברה ממשלתית יכולה לצבור חובות ואותם ספקים מגיעים ודורשים את אותם חובות מאותם דיירים?

אילנית שומרון: איך אדון פינגל מחר בבוקר דואג שלא ינתקו לו את החשמל, וחברת אוריאן חייבת המון כסף אצלו בבניין?

אילנית שומרון: איך אפשר לדאוג לאנשים?

סופה לנדבר: אני לא יכולה להיכנס לחובות של כל בניין ובניין.

ויטלי קטסון: אני מציע לכל ועד משותף לא להתחבר לחברת אחזקה אלא להשאיר את כל הקופה הפטורה ממסים אצלה ולהזמין מנהל אתר בשכר.

סופה לנדבר: מר ויטלי אתם אם אתם רוצים ישיבה עם נציגי העירייה, עם נציגי הכנסת כדיירי ותושבי העיר אשדוד אנחנו נעשה את זה.

סופה לנדבר: אני חושבת שאני אקח על עצמי להזמין את חברי מועצת העיר, את ראש העיר שיש לו סימפאטיה גדולה לתושבים.

סופה לנדבר: אנחנו נפתור את זה במקום, אנחנו לא נהפוך ועדה לוועדה פרטית של העיר אשדוד.

סופה לנדבר: אנחנו מחליטים על הפסקת ההסדרים הקיימים לגבי העתיד.

סופה לנדבר: רטרואקטיבית אנחנו לא יכולים לעשות את זה מכיוון שיש התקשרות משפטית ואנחנו לא יכולים כוועדת פניות ציבור לעשות את זה.

בנימין מגדמן: אני לא הבנתי את הדברים בבירור.

סופה לנדבר: לגבי העתיד אנחנו רוצים לנתק את החובה של התקשרות של 70% של הדיירים, כל הדברים שדיברנו עליהם.

סופה לנדבר: היום כאשר הדיירים רוצים להתנתק מחברה הם צריכים לקבל את הסכמת 70 או 75% מהדיירים הנמצאים במתקן.

סופה לנדבר: אנחנו ממליצים לעיריית אשדוד לבטל את החוק שמחייב אותם בהחלטה הזאת.

חנן פרידמן: זה חוק של המפקחת!

חנן פרידמן: ה- 70% נבנה מהשני שליש.

אילנית שומרון: הקבלן לא יכול לקבל טופס 4.

סופה לנדבר: ניתוק מקבלן תוך 30 יום.

סופה לנדבר: עד שמתארגנים עם ועדי בתים, עד שמתקשרים עם קבלן מסוים.

בנימין מגדמן: זה מה שיש בחוזה החדש היום.

בנימין מגדמן: הנושא הראשון שדיברת גם לא הבנתי.

ראובן צדוק: בכל ההחלטות שתגיעו פה יש בעייתיות מבחינה משפטית.

ראובן צדוק: כל מה שאת אומרת עכשיו זה יפה אבל מבחינה משפטית אין שום תפיסה במציאות.

סופה לנדבר: עיריית אשדוד והיועצת המשפטית של עיריית אשדוד זה לא גוף וולונטרי.

סופה לנדבר: הם קיבלו את ההחלטות האלו, הם יבטלו את ההחלטות האלו - זה לגבי העתיד.

סופה לנדבר: לגבי העבר אני לא יכולה לחייב אותם.

סופה לנדבר: לגבי העתיד אני יכולה לתת להם פסק זמן ולהמליץ לעיריית אשדוד לא לחייב את הדיירים בבניינים המשותפים להתקשרות עם חברות הניקיון ואחזקה.

בנימין מגדמן: את מדברת בתקן של המלצה?

סופה לנדבר: אני ממליצה ואחרי חודש אנחנו נבדוק.

סופה לנדבר: רטרואקטיבית אנחנו לא יכולים.

שלומית קואולמן: רטרואקטיבית את פונה לאגודה לתרבות הדיור ולעיריית אשדוד ולחברות לקיים ישיבה לראות איך משפצים את המצב הקיים.

שלומית קואולמן: בעוד חודש עושים ישיבה כדי לדעת מה עשו רטרואקטיבית.

שלומית קואולמן: כנראה לא קיימת מודעות.

בנימין מגדמן: אני מרגיש שבאתי לאיזשהו דיון ושמענו את כל הבעיות ונראה לי שגם הדיון הזה לא היה צריך להתקיים, שאתם רוצים להחליט.

בנימין מגדמן: ההחלטות לא קשורות לדברים ששמענו כאן.

בנימין מגדמן: באנו לפה כל בעלי האינטרסים שיש בעניין כדי לפתור את הבעיה, שמענו מה הבעיות ואתם אומרים לי שעכשיו החלטתם משהו שבכלל לא קשור לכל הבעיות ששמענו כאן.

אילנית שומרון: הוועדה ממליצה, מי שמבצע זאת העירייה.

בנימין מגדמן: זאת אומרת שכל דייר עכשיו יחליט אם הוא רוצה או ועד בית או חברת ניהול ותחזוקה?

סופה לנדבר: הוא ילד גדול והם יכולים להחליט לבד.

סופה לנדבר: אתם רציתם לטובת הדיירים?

סופה לנדבר: אני חושבת שהדיירים הם אנשים מבוגרים ביותר והם יכולים להחליט לבד.

סופה לנדבר: אם החברה שנותנת להם שירות היא חברה טובה הם ירוצו אחריה.

סופה לנדבר: אם החברה לא טובה יחליפו חברה.

בנימין מגדמן: שיחליפו חברה.

בנימין מגדמן: אין לי בעיה שיחליפו גם שלוש פעמים בשנה אבל לתת להם את האופציה לנהל את העסק הזה כוועד בית זו החלטה לא נבונה.

סופה לנדבר: אני רוצה לסיים בזה הדברים: אני עליתי בשנת 1979, והיום אני יושבת ראש התרבות יוצאי מדינות חבר העמים.

סופה לנדבר: כל הזמן אני מדברת על זה שהעלייה מצוינת, טובה ויכולה להביא יותר דברים למדינת ישראל והעלייה הזאת לא אוהבת פטרונג'.

סופה לנדבר: בבתים האלו חיים אנשים, אזרחי מדינת ישראל, תושבי אשדוד שרצו לבחור את העיר אשדוד כעיר שלהם.

סופה לנדבר: אני חושבת שפטרונג' אף אחד לא מקבל.

סופה לנדבר: הדבר הזה לא מקובל בשבילי.

סופה לנדבר: אני חושבת שהדיירים של הבניינים האלו הם אנשים שהגיעו למעמד מסוים, גם מעמד כלכלי מסוים, זה אנשים שמסוגלים לנהל את החיים לבד.

סופה לנדבר: אני ממליצה לעיריית אשדוד לנתק אותם מחובת התקשרות עם החברות האלו.

סופה לנדבר: אם ירצו - יקבלו, אם לא ירצו - לא יקבלו.

סופה לנדבר: הדבר הזה בכפייה לא מקובל גם לי וגם לוועדה.

בנימין מגדמן: בסעיף הראשון את ממליצה לעירייה להגדיל את השטחים שהעירייה לוקחת על עצמה?

סופה לנדבר: לא להגדיל, להגדיר נכון איפה השטח שהחברה והבניין צריך לנקות ואיפה השטח שהעירייה צריכה לנקות.

בנימין מגדמן: זה מוגדר ומוגדר בבירור.

סופה לנדבר: אם תיכנס לאזורים האלה תראה איזה "בלגן".

סופה לנדבר: יכול להיות שזה לא ברמה שלך מכיוון שאתה מהנדס העיר.

סופה לנדבר: יכול להיות שבישיבה הזאת הייתה צריכה לשבת היועצת המשפטית של העירייה.